Révolte des Lustucru

El révolte de Lustucru ch'est un soulèvemint populoère qui s'est déroulè in 1662 dins ch' Boulonnés. Ch'est à cose deul pression fiscale foaite pèr l'aménistracion roéyale, au début du règne parsonnel à Louis XIV.  Ch' roé Louis XIV i vnoait d'acater à Charles II, roé d'Ingueltière l' plache forte éd Dunkèke, inlevée quate ans pus tôt à l'Espanne pèr l' coalicion frinco-inglèse.  
Chés privilèges des Boulonnés étoaitte rmis in cose.

Ech Boulonnés avoait des privilèges édpuis Louis XI, quant il a rattachè chole téritoére à l' Franche. Chés gins dins l' Boulonnés i étoaitte egzimptès  del taille, des ayudes pèr Louis XI et del gabelle pèr ch'roé d'Franche Hinri II in 1552 arkive éd Boulonne, dossier 970  et Hinri III ech taillon in 1575 Arkive éd Boulonne, dossier 974. Pour Henri II ch'est « en considération de l'entière fidélité que toujours nous ont porté lesdits habitans, que ledit pays est maritime, faisant frontière aux Anglois et es pays de Flandre et Artois, subjet à toutes occasions de guerre, à grandes hostilités et incursions d'ennemis, passages et garnisons de nos gens de guerre... »

L' 19 ed moai 1661 un impôt annuel d' 30000 livres est créè ( el "subvincion du Boulonnés et d' wartier d'hiver" ).

L' 25 ed join : 200 habitants des conmeunes d' Questres, Wirwignes et Crémarest invahissette ch' manoér du sieur du Blaisel, à Wirwignes.

L' 27 ed juin à Marquisse, chés révoltès intrette dins chés majons et pi chés gvaliers qui étoaiette lo y doivette fuir. 

Chés révoltès i s’organisètte autour d'anchiens militoaires et pi aveuc quèques nobles conme ech seigneur Bertrand Postel du Clivet, ptit hobereau. 

L' 10 ed juilet, 800 à 900 parsonnes vont vers Wicquiller, dousqu'i sont dins unne forteresse abandonnée. Chés révoltès s'rindette à chés souldats et ch'est l' fin deul révolte des Lustucru.

 Pourquoé ch'nom Lustucru ? 

Lustucru ch'est un parsonnage populoaire, dsous Louis XIII. C'étôt l'époque des « Précieuses ». Pour dz' autchuns, chés feumes étoaitte dvenues folles. 

Lustucru ch'étôt un mérichau qui voloait erforger l' tiète à chés feumes « non vértueuses ». 

Ch' mérichau il o tè lonmè "L'eusses-tu cru" (cha a donné Lustucru) pi l' frase-lo a dvient unne réplike tradicionnèle du « bénet éd téyate ». 

300px|centré|thumb|chés feumes al bérzillette Lustucru,  illustracion pèr Sébastien Leclerc (1663).

 Notes pi référinches 

 Loyen éstérne 

 El révolte des Lustucru dins La Semaine dans le Boulonnais.

 Guide de Flandre et Artois mystérieux  Les guides noirs  princesse p 309  Hucqueliers  Pas-de-Calais

Catégorie:Histoère